CELEX: C2007/140/42
Language: lv
Date: 2007-06-23 00:00:00
Title: lieta T-12/07 R: Pirmās instances tiesas priekšsēdētāja 2007. gada 3. maija rīkojums — Polimeri Europa /Komisija (Pagaidu noregulējums — Konkurence — Pieteikums par pagaidu pasākumu noteikšanu — Rīkojums trešām personām — Nepieņemamība)

23.6.2007   
            
            
               LV
            
            
               Eiropas Savienības Oficiālais Vēstnesis
            
            
               C 140/24
            
         Pirmās instances tiesas priekšsēdētāja 2007. gada 3. maija rīkojums — Polimeri Europa/Komisija
   (lieta T-12/07 R)
   (Pagaidu noregulējums - Konkurence - Pieteikums par pagaidu pasākumu noteikšanu - Rīkojums trešām personām - Nepieņemamība)
   (2007/C 140/42)
   Tiesvedības valoda — itāļu
   Lietas dalībnieki
   
      Prasītāja: Polimeri Europa SpA, Brindisi (Itālija) (pārstāvji — M. Siragusa, F. Moretti un L. Nascimbene, avocats)
   
      Atbildētāja: Eiropas Kopienu Komisija (pārstāvji — V. Di Bucci, F. Amato un V. Bottka, pārstāvji)
   Priekšmets
   Pieteikums par pagaidu pasākumu noteikšanu, ar ko vispirms Komisijai tiek uzlikts pienākums pieprasīt, ka Manufacture française des pneumatiques Michelin, par to paredzot sankcijas, nekādā veidā un nekāda mērķa labā neizmantos informāciju, kas ietverta publiskajā 2006. gada 6. aprīļa paziņojumā par iebildumiem, kas pieņemts procedūras ietvaros saskaņā ar EKL 81. pantu un EEZ nolīguma 53. pantu (Lieta COMP/F/38.638 — Butadiēna kaučuks un butadiēna-stirola kaučuks, kurš iegūts emulsijas polimerizācijas rezultātā) un kas šim uzņēmumam ticis nosūtīts, pamatojoties uz Komisijas 2006. gada 6. novembra Lēmumu COMP/F2/D (2006) 1095, kā arī Komisijai uzdot Manufacture française des pneumatiques Michelin nosūtīt pieņemtā rīkojuma kopiju un, visbeidzot, uzdot veikt visus pasākumus, ko Pirmās instances tiesas priekšsēdētājs uzskatīs par vajadzīgiem
   Rezolutīvā daļa:
   
               1)
            
            
               pieteikumu noraidīt;
            
         
               2)
            
            
               lēmumu par tiesāšanās izdevumiem atlikt.